TUTUNUL Şl ŢIGĂRILE = PĂCATUL SINUCIDERII 




ŢIGARA: UN RĂU NECESAR ! 
NUMAI DRACII SCOT FUM PE NĂRI SI PE GURĂ! 




Oameni buni, fie-vă milă de sănătatea voastră ! Vă sinucideţi lent ! Nu mai ardeţi banii, ci 
cheltuiţi-i făcând milostenie, ca să scăpaţi de fumul şi de focul iadului ! 



ISTORIA TUTUNULUI 



Deşi unii cred ca tutunul s-a folosit abia după ce a fost adus in Europa de către Cristofor Columb pe 
la anul 1492, totuşi povestirile străvechilor istorici ne arata ca el exista si inainte de era creştinismului la 
triburile din Asia si America. Este binecunoscuta acea „pipa a păcii" pe care multe popoare aveau 
obiceiul s-o folosească când incheiau pace. La tătari, popor care a venit cu război si in Tarile Romane, 
şamanii (preoţii tătari) foloseau fumatul, crezând ca alunga spiritele rele. Ei se aşezau in jurul unui foc 
unde fumau, băteau din tobe, gesticulau violent si săreau in jurul focului, răcnind pana ce cădeau la 
pamant, epuizaţi. 

Poate ca tutunul va fi fost adus din America in Europa de indieni, malaiezi, japonezi, mongoli si alţi 
invadatori, cat si de indieni si alte popoare asiatice care, de-a lungul istoriei vor fi trecut in America 
inainte de noi. Aceasta s-a probat prin credinţa americanilor in secolul al XVI-lea despre potopul 
universal, circumciziune, serbarea sabatului si a anului jubileu, intalnita doar la popoarele asiatice. La 
descoperirea Americii de către europeni, americanii aveau obiceiul sa ardă tutun in fata zeilor sau a 
idolilor lor. Unele legende ale lor susţin ca oamenii au fost facuti din lutul roşu din care se fac lulelele. 



Astfel zeul suprem al Pieilor Roşii le-ar fi spus ca luleaua cu care fumează ei e carne din carnea lor si de 
aceea luleaua e in mare cinste la toate triburile lor. 

Si la popoarele pagane prezente in Vechiul Testament, idolului Moloh, făcut din cupru, după ce in 
interiorul lui se făcea foc pana se inrosea, i se jertfeau oameni care erau aruncaţi inauntrul lui. Fumul 
mirositor ieşea prin gura si narile monstrului-idol iar idolatrii, ca sa se asemene idolului, foloseau 
fumatul. 

Pe la anul 1560 Jean Nicot, ambasadorul Franţei in Portugalia a adus in Franţa tutun, ca dar reginei 
Măria de Medicis. Apoi cultivarea tutunului s-a răspândit repede in Europa, cu toate masurile de 
interzicere. Patima fumatului fiind inca de pe atunci considerata „unealta a diavolului", Biserica afurisea 
pe fumători, iar tarii Rusiei ii deportau in Siberia după ce-i biciuia cu biciul cu plumb. 



ÎNVĂŢĂTURA ORTODOXA DESPRE FUMAT 



Din totdeauna fumatul a fost considerat un păcat, deoarece este o sinucidere lenta, un rau făcut 
trupului, o calcare a cuvintelor Sfanţului Apostol Pavel:„Ca nimeni vreodată nu si-a urat trupul sau, ci 
fiecare ii hrăneşte si ii incalzeste"(Efesen\ 5;29). Fumatul a trecut cu uşurinţa de la uşuraticii idolatri la 
majoritatea creştinilor. Deosebirea intre tamaiatul cu tamaie sau smirna sfinţita si fumatul cu luleaua 
sau cu ţigara se vede clar de către oricine, incat de prea multe explicaţii nu e nevoie. Bine-credinciosii 
creştini au văzut totdeauna ceva diavolesc in aceasta patima. Din cauza aceasta, in multe case au fost 
certuri si batai de pe urma fumatului. Cum mai pot spune cei care fumează, scoţând fum pe gura ca 
odinioară idolul Moloh, ca mai au chipul lui Dumnezeu? 

Omul găseşte o mulţime de scuze pentru orice deprindere rea in viata. Asa se petrec lucrurile si cu obiceiul 
fumatului. La supărare omul spune ca fumează ca sa-si mai risipească gândurile negre ce-i năpădesc sufletul. La 
bucurie spune ca cea mai nevinovata distracţie este o ţigara...! Un lucrator incepu intr-una din zile sa facă socoteala 
tuturor cheltuielilor, pe care le făcea săptămânal cu tutunul, dar temandu-se ca nu cumva, ingrozit de risipa pe care 
o făcea, sa se hotărască a da uitării acest obicei, inceta imediat socoteala. In clipa aceea sosi unul dintre cei mai buni 
prieteni ai lui, care părăsise de multa vreme obiceiul fumatului si imediat ii intreba: "Ce faci acolo, bunul meu 
amic?" Săracul lucrator, deşi la inceput caută sa ocolească lucrurile, trebui insa, in cele din urma, sa spună 
adevărul. Atunci colegul sau ii zise: "Prietene, lasa-te odată de tutun, ca orice ţigara este un cui bătut in cosciugul in 
care vei fi înmormântat. De tine atârna sa-ti găteşti, mai curând sau mai târziu, acest cosciug si odată terminat va 
trebui neapărat sa-ti iei rămas bun de la cei vii si sa pleci degrabă in mormânt!" Imediat ce-i pleca musafirul, 
sărmanul om se puse din nou pe gânduri si-si zise: "E foarte adevărat ca paguba cea mai mare pe care o cauzează 
tutunul nu este numai risipa banilor, ci si zdruncinarea sănătăţii, căci cată otrava nu introduce el in organismul 
nostru si cată necuratie produce el pe unde trece, fara sa putem şterge cu ceva urmele lui vătămătoare ! Bine s-a zis 
ca fumatul de tutun e drumul cel mai scurt către tuberculoza. Toate bune - zise bietul om - dar cum sa fac, sa ma 
scap de acest obicei vătămător?! De cate ori nu mi-am luat frumoasa hotărâre de a o rupe odată pentru totdeauna 
cu ţigările si toate hotărârile mele pentru viitor au rămas fara nici un folos!..." Omule! Nu uita ca nu e de ajuns sa 
iei hotărâri frumoase, care sa dureze numai o clipa, căci drumul spre iad e pardosit numai cu hotărâri bune si 
frumoase si nu e nevoie decât de o singura hotărâre, care sa trăiască si sa ne croiască drumul greu al ducerii ei la 
îndeplinire in orice clipa a vieţii noastre. Pune-ti mai inainte viata si moartea si hotaraste-te odată, ori pentru una 
ori pentru alta, fara sa uiţi ca tutunul se găseşte totdeauna, pentru un om cuminte si prevăzător, alături si in fata 
morţii. Hotărârea odată luata, caută de o du la bun sfârşit si numai atunci vei vedea ca in privinţa ruperii cu 
obiceiurile trecutului, nu aduce anul ce aduce ceasul. încearcă si fii sigur ca vei izbuti. "57 Ma cheamă pe Mine in 
ziua necazului si Eu te voi izbăvi si Ma vei preaslavi "(Psalmul 49;16). Fumatul afectează sănătatea si Sfânta 
Scriptura ne invata ca „trupul nostru este templu al Duhului Sfanţ „(1 Corinteni 6;19), deci ii trebuie o deosebita 
îngrijire pentru acest dar pe care ii are de la Cel Preainalt. Astăzi cu toţii ne vaitam de sărăcie, dar nimeni nu s-a 
lăsat de fumat ca sa facă economie! 

Oare ne putem lasă de fumat? Da! Cum? Printr-o hotărâre tare de a nu mai fuma. Trebuie ştiut ca in fiecare 



creştin sălăşluieşte o putere uriaşa, cu ajutorul căreia biruinţa este sigura in lupta cu patimile, după cuvântul 
Mântuitorului: "lata, v-am dat putere sa călcaţi peste şerpi si peste scorpii si peste toata puterea vrăjmaşului, si nimic 
nu va va vatama"(Luca 10;19). Voinţa este una din cele trei facultăţi ale sufletului omenesc, alături de raţiune si 
sentiment, acestea facandu-1 pe om sa se deosebească de animale. Voinţa noastră insa trebuie sa fie inclinata spre 
bine si nu sa fie subjugata de patimi. De aceea spune Mântuitorul: "Daca lumina care e in tine este întuneric, dar 
întunericul cu cat mal mult?" (Matei 6;23). 

Si femeile fumează ! Ce poate fi mai urat decât o femeie cu ţigară in gura si, poate, beata si care injura?! 
Acestea când de fapt rolul si rostul femeii este acela de a creste copii. Ce fel de educaţie vor primii copiii de la o 
astfel de mama depravata si care poate când sunt mici le mai pune si cate-o ţigara in gura ca sa facă haz de ei? 



LASATI-VA GRABNIC DE PĂCATUL FUMATULUI! 



Mulţi care sunt stăpâniţi de aceasta patima, neavand o voinţa tare si un suflet intarit duhovniceste, deşi vad 
ca se prăbuşesc in iadul vremelnic si veşnic totuşi continua sa tamaie pe satana, prefacand in fum si scrum 
însemnate sume de bani. Creştinii sunt datori sa tamaie inaintea lui Dumnezeu cu tamaie si cu smirna iar nu 
inaintea duhurilor necurate, cu duhoarea fumului de tutun. Toţi creştinii sunt datori sa se lupte sa părăsească 
aceasta uracioasa patima pentru a câştiga mult: dezrobirea de sub tiranica robie a păcatului, bani economisiţi care 
se pot întrebuinţa pentru fapte folositoare sufletului, sănătatea imbunatatita, mulţumirea sufleteasca pentru 
eliberarea din tirania acestui obicei păgubitor sufleteşte si trupeşte, redobândirea memoriei, puterii, poftei de 
mâncare. Orice păcat este dăunător pentru om si de aceia Sfanţul Evanghelist Ioan a zis: "Cine săvârşeşte păcatul 
este de la diavolul pentru ca de la început diavolul păcătuieşte. Oricine este născut din Dumnezeu nu săvârşeşte păcat, 
pentru ca samanta Iul Dumnezeu ramane In acesta si nu poate sa pacatulasca "(1 Ioan3;8-9). 



DE CE FUMATUL ESTE UN PĂCAT? 



Mulţi oameni, simpli sau invatati, susţin ca fumatul nu este păcat. Vai ce vremuri si ce oameni am ajuns sa 
vedem! Vai cum ne robim noi oamenii unei puturoase de buruieni otrăvitoare, apoi mai susţinem ca e bine asa. 
Dumnezeu a rânduit ca din ceea ce câştigam sa folosim si pentru ajutorul bisericilor, al săracilor. A arunca banii pe 
ceea ce ne dăunează noua si nu foloseşte nici altora este un păcat greu. Pentru milostenie nu avem niciodată bani 
dar pentru tigari avem mereu! Daca e vorba sa cumpăram icoane, cârti sfinte, totdeauna stăm la indoiala: ca n- 
avem bani, ca-s prea scumpe. Insa când trebuie sa cumpăram pachetul ucigaş, mereu găsim bani. Chiar si ultimul 
leut ii dam pe mahorcă! 

Dintre toate vieţuitoarele pământului numai omul scoate fum pe gura si pe nas. Numai omul slujeşte idolului 
fumatului dimineaţa, seara, inainte si după masa si peste zi in loc de a se ruga lui Dumnezeu după datorie. Ce nu am 
văzut niciodată la dobitoacele cele fara de minte ale pământului vedem la oameni! Omul pătimaş chiar purtător de 
nume creştinesc jertfeşte idolului fumatului de mii de ori mai mult decât a tamaia lui Dumnezeu celui viu, Care ne-a 
creat, ne tine si se îngrijeşte de noi. Dimineaţa in loc de rugăciune, aprindem ţigara. Seara, întocmai. Duminica in 
timp ce in biserica se aduce Mântuitorului Hristos tamaie intru miros de buna mireasma duhovniceasca, noi 
aducem lui Satan tamaie... Idolul acesta care se numeşte patima ne batjocoreşte si ne face sa fim plini de mirosuri 
grele pentru oamenii cei nefumatori iar noi ii slujim mai mult decât Sfintei Biserici si-1 iubim mai mult decât pe 
săraci, pe orfani si pe văduve. De aici se poate vedea clar ce idol iubit ne-am făcut noi oamenii pana chiar si din 
buruiana tutunului căreia mulţi ii jertfesc si ii slujesc, chiar mai mult decât Lui Dumnezeu căruia ii datoram toate, 
pana si viata noastră. 

întrucât vatama sănătatea, scurtează viata si alunga pe Duhul Sfanţ, fumatul este păcat. 



Astfel fumătorii săvârşesc trei mari si înfricoşate păcate din care se nasc apoi si altele: 



Păcatul sinuciderii, pentru ca asa cum vom vedea mai departe fumătorii, treptat, isi distrug sănătatea lor 
pogorandu-se in iad de vii daca mor in acest păcat, fara sa se pocaiasca si sa se oprească de la acest păcat. 



Păcatul risipei banilor daţi de Dumnezeu pe ceva nefolositor nici pentru trup, nici pentru suflet: "Pentru ce 
folosiţi argintii voştri pentru un lucru care nu va hrăneşte si câştigul muncii voastre pentru ceva ce nu va satura?" 
(Isaia 55;2). 



Păcatul profanării trupului, in care locuieşte Duhul lui Dumnezeu si care devine prin aceasta patima salas al 
diavolului: "Nu stiti oare ca voi sunteţi templu al lui Dumnezeu si ca Duhul lui Dumnezeu locuieşte in voi? De va strica 
cineva templul lui Dumnezeu, ii va strica Dumnezeu pe el, pentru ca sfanţ este templu lui Dumnezeu care sunteţi voi" 
(1 Corinteni 3;15-17). In fiecare dintre noi exista un loc care nu poate sta niciodată gol: ori este plin de Duhul Sfanţ 
impreuna cu ingerul cel bun, ori este plin de păcate impreuna cu diavolii lor, păcatele alungând pe Duhul Sfanţ. 

Asa trebuie sa le răspundem celor care spun: „Ei, ce păcat e sa fumezi? Nu dau in cap la nimeni, nu fur banii de 
tigari, sunt munca mea" sau „Nu si tutunul este buruiana lăsata de Dumnezeu?" si cate si mai cate. O, bieţii de ei! 
Se imbata cu apa chioara! Ca nu numai ce cred ei este păcat, ci cele care sunt rânduite de Dumnezeu sa nu le facem 
si nici măcar sa nu le gândim, acelea sunt păcate. Un creştin adevărat trebuie sa lupte hotărât contra tuturor 
patimilor, fie ele mari sau mici. De aceea Sf. Apostol Iacov a spus: „Cine va păzi toata legea, dar va greşi intr-o 
singura porunca, s-a făcut vinovat fata de toate poruncile" (Iacov 2;10). Numai creştin nu se poate numi cel cu ţigara 
in gura! 



NUMAI DIAVOLII SCOT FUM PE NAS SI PE GURA 



Mulţi sfinţi cărora li s-a descoperit iadul au simţit acolo un miros foarte urat. La alţi sfinţi vrăşmaşul cel 
ucigător de suflete le-a adus ispite sub forma unor mirosuri foarte grele, incat n-au mai putut sta in locul acela de 
atâta putoare. Asa putoare drăceasca este si in casa si in hainele si in gura si in toate ale fumătorului. Când sfinţii 
insa au văzut ingeri de lumina, ei nu s-au arătat scoţând fum si foc pe nari si plini de putoare. 

Vai de bieţii copilaşi care trebuie sa respire duhoarea de tutun cu care părinţii umplu casa! Vai de viitorul lor, 
căci sunt cu dracii in casa si nu cu părinţii! Căci numai ei scot fum pe nari si pe gura. Acest aspect ni-1 descrie cel 
mai bine Sf. Antonie cel Mare când zice cum se arata uneori diavolul: „Ochii lui sunt ca un chip de luceafăr, din 
gura lui ies făclii aprinse si se arunca precum nişte scântei de foc; din narile lui iese fum ca din cuptorul ce arde cu 
foc de cărbuni si din gura lui iese văpaie". (Vieţile sfinţilor pe Ianuarie, pg.315). Si tot el spune ca diavolii „poarta 
cu ei asemănarea focului ce are sa-i primească" după înfricoşata Judecata, la un loc cu păcătoşii. Asemenea sunteţi 
voi, fumătorilor! Veţi da seama si voi alături de demoni, in fata Judecătorului, pentru supărările pe care le-ati făcut 
aproapelui vostru cu mirosul vostru cel urat! Veţi da seama pentru cei pe care i-ati îmbolnăvit cu fumul duhanit de 
voi! Infricosati-va ca nu cumva de la un capăt de ţigara aprins uitat pe undeva, sa va aprindă Domnul casa si sa va 
pedepsească cu asa o moarte, cum am auzit pe la televizor multe cazuri! 

Fumatorule! Când vine dracul si-ti zice: „Mai ia o ţigara", sa te gândeşti cat de frumoasa e viata si ca tigara-i 
moartea. Si sa mai te gândeşti ca poate chiar si peste un ceas, sufletul tau poate fi inaintea lui Hristos Judecătorul 



Care-ti va cere socoteala de acest păcat? Ce vei răspunde? Pune capăt păcatului si roaga-te si iar roaga-te si roaga- 
te! 

Nefumatorule! Când vezi pe un rob al acestui păcat, nu păcătui si tu! Nu-1 judeca si nicidecum nu-1 condamna; 
nici chiar in gând sa nu îndrăzneşti sa faci acestea. Daca-ti este mai apropiat sfatuieste-1, dar cu cuvinte potrivite. 
Nu fi insistent, nu fi cicalitor ca nu cumva fumătorul sa mai facă alt păcat, adică sa te urască. Ştii cum ii poţi ajuta 
cel mai bine? Roaga-te pentru el si iar roaga-te si roaga-te! 



CAT DE MULŢI OAMENI SE ÎNCHINA IDOLULUI ŢIGĂRILOR ? 



Stilul de viata sau comportamentul specific al oamenilor constituie cauza unor frecvente 
dezechilibre fizice si psihice. Intr-o anumita privinţa, stilurile de viata par sa depindă mai degrabă de 
factori sociali decât individuali, pe când comportamentul individual depinde nemijlocit de 
personalitatea, educaţia, starea sociala, vârsta, credinţa etc, celui ce ii adopta si dezvolta, astfel incat, 
anumite obiceiuri, practici sau ocupaţii existenţiale insusite si perpetuate de acesta pot dobândi valenţe 
negative, transformandu-se in hazarduri ce-i ameninţa integritatea fizica si psihica. Fumatul, consumul 
de alcool sau alte substanţe psihotrope (cum ar fi drogurile), reprezintă unele din cele mai periculoase 
"deprinderi" umane care ameninţa nu numai sănătatea individului ce le practica, ci si prosperitatea 
comunităţii din care acesta face parte, deoarece ele impun ridicate costuri sociale, devenind o povara 
greu de suportat pentru toţi cei din jur. Asemenea costuri se exprima nu numai prin efectele directe ale 
acestor tipuri de comportamente hazardante asupra bugetului, capacităţii de munca si sănătăţii 
individului ce le practica, ci si prin efectele indirecte la distanta, exprimate prin consecinţele medicale, 
sociale, financiare si chiar morale asupra celorlalţi indivizi ai comunităţii. In tarile cu economie 
dezvoltata, fumatul este, de departe, cel mai important factor de risc patogen, deşi ameninţarea produsa 
de creşterea continua a consumului de alcool si droguri, devine tot mai accentuata, in timp ce in tarile 
slab dezvoltate, deşi aceleaşi comportamente de risc intretin ridicate cote de morbiditate si mortalitate, 
ele continua sa fie devansate de alte cauze patogene externe, cum ar fi malnutritia, lipsa apei si igienei, 
bolile parazitare etc. 

Acest capitol isi propune sa analizeze dimensiunea patologica a uneia din cele mai importante si 
frecvente deprinderi comportamentale individuale: fumatul, care se practica cu aceeaşi perseverenta 
atât in statele dezvoltate, cat si in cele in curs de dezvoltare. 

Consumul de tutun, in general, care se manifesta prin diferite forme de mestecare, inserţie rectala, 
prizare nazala si orala sau sugere, si fumatul, in special, produc o serie intreaga de efecte patogene 
care nu numai ca afectează in mod direct sănătatea umana, dar si amplifica calităţile nocive ale altor 
agenţi fizici, chimici si biologici prin insidioase reacţii sinergice. 

Fumatul in sine este un obicei larg răspândit in intreaga lume, fiind practicat in egala măsura de 
bărbaţi si femei, copii si adulţi si afectând viata si sănătatea a milioane de oameni. El are la baza 
multiple cauze, dar cea mai importanta se refera la dependenta de efectul drogant al nicotinei existenta 
in toate formele de prezentare comerciala a produselor obţinute din frunze de tutun. In plus, impactul 
sau major asupra comportamentului individual a fost determinat si de industrializarea si 
comercializarea tutunului sub forma de tigari care sunt relativ ieftine, uşoare si deci eficiente din punct 
de vedere economic, putând fi ţinute in gura fara a folosi mâinile care, intre timp, pot presta alte 
activităţi. De altfel, tutunul este dăunător organismului uman nu numai prin faptul ca, in timpul arderii 
sale in procesul fumatului, nicotină din compoziţia sa pătrunde in caile respiratorii, ci si prin faptul ca in 
timpul cultivării sale se folosesc o serie intreaga de pesticide care apoi sunt inhalate odată cu nicotină, 
sau prin faptul ca in timpul recoltării sau procesării sale, pielea umana absoarbe o mare parte din 
nicotină conţinuta in frunzele de tutun cu care vine in contact. 

Din aceste motive insumate, fumatul, si nu numai, este recunoscut drept o importanta primejdie a 



sănătăţii umane; in numeroase tari adoptandu-se severe masuri legislative de prevenire si control a 
consumului de tutun prin implementarea unor politici de taxare, programe educaţionale de promovare a 
unei atitudini publice sănătoase si, nu in ultimul rând, prin adoptarea unor masuri ferme de interzicere a 
fumatului in diferite locuri publice. 

Tutunul atât de larg utilizat de milioane de consumatori din intreaga lume este reprezentat, de fapt, 
de frunzele speciilor Nicotină tabacum si Nicotină rustica care aparţin genului Nicotiana din familia 
plantelor Solanacee, care conţine peste 100 de specii si subspecii. 

Acestea conţin o substanţa alcaloida, nicotină, care odată pătrunsa in organismul uman, produce 
efecte de dependenta farmacologica si psihologica, intretinand si perpetuând obiceiul fumatului. Iniţial, 
acesta era practicat numai de băştinaşii amerindieni, dar după descoperirea Americii de către Columb, 
el a fost rapid adoptat si de populaţiile europene. Fumul rezultat prin arderea tutunului era inhalat, la 
inceput, pe gura, prin intermediul unor tuburi sau rulouri din frunze de tutun, precum si pe nari, cu 
ajutorul unui tub in forma de Y, dar ulterior, el a inceput sa fie inghitit si exhalat de la o persoana la alta 
in timpul unor ritualuri religioase, unde se mai practica si mestecatul frunzelor de tutun singure, sau in 
combinaţie cu cenuşa, praf de scoici si miere. In zilele noastre, obiceiul fumatului a devenit aproape 
universal, constând din arderea controlata a frunzelor de tutun (tratate si imbogatite cu diferiţi aditivi 
aromatizanti) rulate sub forma ţigărilor sau introduse in recipienti speciali (pipe) si inhalarea fumului 
rezultat. Dintre aceste forme, fumatul ţigărilor a avut, de departe, cea mai larga putere de adopţie din 
motive menţionate anterior. 



EFECTELE TUTUNULUI ASUPRA SĂNĂTĂŢII 

De altfel, se ştie ca tutunul, prin numeroşii sai compuşi toxici, afectează in mod direct sănătatea 
umana, fiind cauza unei game foarte variate de boli ce pot avea caracter acut sau cronic. 

Fumul de ţigara este un amestec de compuşi organici si anorganici produşi prin arderea tutunului si a 
aditivilor. Printre aceştia se afla gudronul (tarul) care expune fumătorul la un risc crescut pt. cancer 
bronhopulmonar, emfizem pulmonar si afecţiuni bronsice. £1 este alcătuit din peste 4000 compuşi chimici, 
incluzând mai mult de 60 substanţe cunoscute ca fiind cancerigene. Unele din aceste substanţe produc boli 
cardiovasculare si pulmonare si toate pot fi letale. Alături de gudron, in compoziţia fumului de ţigara intra si alte 
substanţe cum ar fi: cianuri, benzen, formaldehida, metanol, acetilena, amoniac, precum si o serie de gaze toxice: 
oxidul nitric si monoxidul de carbon. Totuşi, compusul principal al fumului de ţigara este nicotină a cărei structura 
chimica este beta-piridil-N-pirolidina. Din cauza hidro- lipo-*solubilitatii si a volatilităţii sale, nicotină pătrunde in 
organism pe cale transcutanata, transmucoasa si respiratorie. După pătrunderea in circulaţie, ea este distribuita in 
toate ţesuturile si organele, inclusiv in laptele matern (laptele fumătoarelor poate conţine pana la 0,5mg nicotina/1). 
Prin fumat, nivelul nicotinei acumulata in organism in timpul zilei persista si in cursul nopţii. De aceea, cei care 
fumează sau mesteca tutun ziua sunt expuşi la efectele nicotinei timp de 24 ore. Prima treapta de metabolizare este 
oxidarea la cotinina. Dintre metaboliti, nornicotina este mai puţin toxica decât nicotină, iar cotininei si N-oxizilor li 
se atribuie potenţial carcinogen. Eliminarea nicotinei se realizează pe cale renala, pulmonara si salivara. 

Efectele complexe exercitate de nicotină in organism sunt explicate prin existenta unei faze de 
excitare, urmata de inhibare, manifestate la nivelul diferitelor sisteme, dar mai ales asupra sistemului nervos. La 
nivelul acestuia, nicotină produce o stare de excitaţie psihica, euforie, reducerea senzaţiei de foame si oboseala; 
efectul inhibitor se manifesta in special asupra centrului respirator. In anumite cazuri, moartea poate surveni 
inaintea inhibiţiei centrului respirator prin curarizarea (paralizia) muşchilor toracici ce participa la procesul 
respiraţiei. In doze mici, prin stimularea nervului vag, nicotină determina bradicardie (scăderea frecventei bătăilor 
inimii) iar in doze mari, prin stimularea ganglionilor simpatici cardiaci, determina tahicardie (frecventa cardiaca 
peste 80 batai/minut). Prima doza de nicotină produce o stare de agitaţie si trezire, dozele următoare generează un 
sentiment de calm si relaxare. 

Nicotină are o mare capacitate de a produce addictie (dependenta), intr-un mod asemănător 
cocainei si heroinei, producând o descărcare de adrenalina de la nivelul cortexului glandei suprarenale. 
Aceasta stimulează sistemul nervos central si alte glande endocrine (cu secreţie interna) ceea ce 



produce o eliberare brusca de glucoza. Asa cum am spus, stimularea este urmata de depresie si o 
senzaţie de oboseala, facandu-l pe fumător sa caute a-si administra si mai multa nicotină. Dependenta 
fata de nicotină se manifesta prin apariţia simpomelor de sevraj atunci când o persoana incearca sa 
renunţe la fumat. Principalele simptome ale sevrajului nicotinic sunt reprezentate de anxietate (stare de 
teama pt. un pericol iminent real sau imaginar), cefalee (dureri de cap), tulburări ale somnului, 
iritabilitate, nervozitate, nelinişte, senzaţie de foame, dificultăţi in concentrare, probleme 
gastrointestinale, cefalee, somnolenta, dorinţa de a fuma. Un studiu a arătat ca atunci când un fumător 
cronic nu fumează timp de 24 ore, el prezintă un nivel crescut al ostilităţii, furiei si agresivităţii precum 
si o cooperare sociala redusa. Persoanele aflate in sevraj după fumat necesita o perioada mai lunga de 
timp pentru a-si redobândi echilibrul emoţional perturbat in urma unor situaţii stressante. In timpul 
perioadei de abstinenta si/sau atunci când simte nevoia acuta de a fuma, fumătorii prezintă perturbări 
ale unei game largi de funcţii psihomotorii si cognitive, cum ar fi intelegerea limbajului. 

Poate V-ati intrebat de ce tuşesc fumătorii? lata explicaţia: Fumul de ţigara conţine o 
serie de substanţe chimice care au proprietatea de a irita caile respiratorii si plămânii. Când un fumător 
inhalează aceste substanţe, organismul sau incearca sa se protejeze prin producerea de mucus si 
eliminarea lor cu ajutorul tusei. Tuşea matinala a fumătorilor are mai multe cauze. In mod normal, cilii 
ce tapeteaza mucoasa traheei si a bronhiilor mari ajuta la eliminarea reziduurilor din plămâni, fumul de 
ţigara incetineste funcţia lor astfel incat unele din substanţele nocive ce au pătruns in plămâni prin 
inhalarea fumului de ţigara raman acolo iar mucusul stagnează in caile respiratorii. In timpul somnului, 
unii cili isi revin si devin din nou funcţionali. După trezire, fumătorul tuşeşte pentru ca plămânii incearca 
sa se cureţe de "otrăvurile" acumulate in ziua precedenta. După o expunere de lunga durata la fumul de 
ţigara, cilii isi pierd funcţia in mod permanent. Atunci plămânii fumătorului sunt mai expuşi decât 
inainte in special la acţiunea nociva a virusurilor si bacteriilor din mediul inconjurator. 

Modificările care apar in organism in momentul in care se renunţa la fumat 

S-a pus problema daca renunţarea la fumat este utila si in cazul celor care au fumat o viata 
intreaga. Concluzia a fost ca nu este niciodată prea târziu sa renunţi. Totuşi, cu cat te laşi mai curând de 
fumat, cu atât iti scad şansele de a face o forma de cancer sau alte boli asociate cu fumul de ţigara. 

S-a constatat ca la 20 minute de la oprirea fumatului frecventa cardiaca scade spre valori normale; 
la 12 ore nivelul monoxidului de carbon din sânge revine la normal; intre 2 săptămâni si 3 luni se 
imbunatateste circulaţia sanguina si funcţia pulmonara; intre 1 si 9 luni se reduce tuşea si "scurtarea" 
respiraţiei, cilii isi recapătă funcţia normala, le creste abilitatea de a manipula mucusul, de a curata 
plămânul si scade riscul de infecţii; la 1 an riscul de a face cardiopatie ischemica scade la jumătate 
comparativ cu cel al unui fumător; la 5 ani riscul de AVC este egal cu cel al unui nefumator; la 10 ani 
riscul de cancer bronhopulmonar este jumătate din cel al unuia care a continuat sa fumeze. Scade si 
riscul de apariţie al cancerului cavităţii bucale, gatului, esofagului, vezicii urinare, colului uterin si 
pancreasului; la 15 ani riscul de cardiopatie ischemica este egal cu cel al nefumatorilor. 

Efectele fumatului activ 

Pe termen scurt : nicotină influenţează funcţiile cerebrale (dispoziţia, emoţiile, scăderea capacităţii de 
concentrare, somnolenta, etc), determina creşterea frecventei cardiace si a tensiunii arteriale, efecte 
gastro-intestinale, scăderea temperaturii pielii datorita vasoconstrictiei periferice. 

Pe termen lung : fumatul este factorul de risc principal pentru apariţia aterosclerozei, contribuie 
la instalarea accidentului vascular cerebral, cardiopatiei ischemice (angina pectorala, infarct miocardic 
acut), anevrismului aortic, bolii vasculare periferice, BPOC (boala pulmonara obstructiva cronica), este 
factor de risc in cancere (in special carcinom bronho-pulmonar), impotenta. 

Efectele fumatului activ la copii 

Copii au de trei ori mai multe şanse sa fumeze daca ambii părinţi sunt fumători. Copii care fumează au 
şanse mai mari sa dezvolte ulterior diverse boli pulmonare. Fumatul in perioada copilăriei determina 



modificări genetice ireversibile la nivel pulmonar. 

Fumul de ţigareta este de 2 tipuri : fumul rezultat direct din arderea ţigaretei (85% din fumul dintr-o 
camera provine direct din arderea ţigaretei si conţine o concentraţie mai mare de substanţe toxice si 
carcinogene decât fumul expirat de fumător) si fumul expirat de fumător . 

Efectele fumatului pasiv la adulţi 

Pe termen scurt : greaţa, cefalee, tuse, iritatia ochilor, exacerbări la pacienţii astmatici, fluxul sanguin 
coronarian este redus la nefumatori după doar 30 de minute de fumat pasiv . 

Pe termen lung: creşterea riscului de cancer pulmonar, creşterea riscului de boli cardiace, creşterea 
riscului de accident vascular cerebral. 

Efectele fumatului pasiv la copii 

Copiii ai căror părinţi fumează sunt de 1,5 ori mai susceptibili sa sufere de astm bronsic, sunt de 1,5 ori 
mai susceptibili sa dezvolte o infecţie de tract respirator in copilărie, inhalează echivalentul fumatului a 
30 - 80 ţigarete pe an. La copiii ai căror mame fumează in timpul sarcinii sindromul de moarte subita 
infantila apare de 2 ori mai frecvent. 

Efectele fumatului pasiv la locul de munca 

Un studiu pe 10 ani a demonstrat o reducere semnificativ mai rapida a funcţiei pulmonare la nefumatorii 
expuşi la fumat pasiv la locul de munca fata de cei neexpusi. Nefumatorii expuşi la locul de munca la 
fumat pasiv au prezentat semnificativ mai frecvent: tuse, expectoratie, dispnee (senzaţie subiectiva de 
dificultate in respiraţie), iritatia ochilor, viroze pulmonare, absenteism datorat afecţiunilor respiratorii. 



BOLILE SPECIFICE FUMĂTORILOR 

"La fiecare 6 secunde, un om moare din cauza consumului de tutun" afirma OMS (Organizaţia 
Mondiala a Sănătăţii). Studiile arata ca acei care incep sa fumeze in adolescenta (mai mult de 70% dintre 
fumători) si continua in următorii 20 ani sau mai mult, vor muri cu 20 pana la 25 ani mai devreme decât 
cei care nu au aprins niciodată o ţigara. Nu numai cancerul pulmonar si bolile de inima provoacă 
probleme serioase de sănătate sau moartea. Mai jos sunt prezentate câteva din efectele mai puţin 
cunoscute ale consumului de tutun, "din cap pana in picioare". 

1. Cancerul bronho-pulmonar (NBP) - s-a demonstrat ca exista mai mult de 40 de substanţe cancerigene 
in fumul de ţigara. Fumătorii au o probabilitate de 20 ori mai mare de a face un cancer pulmonar, 
comparativ cu nefumatorii. Tabagismul cauzează aproximativ 90% din cancerele pulmonare la bărbaţi si 
80% la femei. Numeroase studii arata ca, cu cat fumează mai mult timp, cu atât un fumător isi creste 
riscul de a dezvolta un cancer in alte organe: de 2 ori pentru cancerul de nas si sinusuri, de 4-5 ori 
riscul de cancer al cavităţii bucale, de 2 ori pentru cancerul de rinofaringe, de 4-5 ori pentru cancerul de 
oro- si hipofaringe, de 10 ori pentru cel de laringe, de 2-5 ori pentru cel de esofag, de 2 ori pentru cel de 
stomac, de 2-4 ori pentru cancerul de pancreas si de 1,5-2 ori pentru cancerul renal si de vezica urinara. 
Studii recente sugerează o legătura intre fumat si cancerul de san. Filtrul ţigărilor micşorează riscul, 
tutunul negru ii creste. Oprirea fumatului determina scăderea substanţiala a riscului pentru majoritatea 
cancerelor menţionate. 

Majoritatea datelor de etiologie privind NBP sunt centrate pe rolul dovedit al tutunului in carcinogeneza 
(apariţia cancerului). Astfel, NBP este mai frecvent la bărbaţi decât la femei, cu un raport de 4-3/1, 
explicabil prin prevalenta (numărul cazurilor de imbolnaviri) mai mare a fumătorilor bărbaţi - raport care 
tinde sa scadă in societatea moderna. Aceeaşi cauza explica in mare parte incidenţa (numărul de cazuri 
noi de boala sau de persoane imbolnavite pe o perioada de timp data si intr-o populaţie determinata) 
mai mare a NBP in mediul urban si industrial, fata de mediul rural. Vârsta de apariţie este in medie peste 



50 ani la bărbaţi si aproximativ cu zece ani mai mult la femei. 

Fumatul este principala cauza dovedita a NBP, iniţial prin observaţii empirice si ulterior prin ample 
studii epidemiologice si date de patologie. In SUA, se estimează ca cel puţin 87% din totalul cazurilor de 
cancer pulmonar sunt atribuite fumatului de ţigarete (90% la bărbaţi si 79% la femei). Intr-un studiu larg 
efectuat in Marea Britanie pe 3070 pacienţi, numai 2% din cazuri s-au intalnit la nefumatori. 

Riscul de NBP este de cel puţin 10-30 mai mare la fumători decât la nefumatori. Acest risc este 
demonstrat prin rata deceselor prin NBP, de 10/100.000 locuitori la nefumatori si de 140/100.000 
locuitori la fumătorii de ţigarete, per ansamblu, si de 251/100.000 locuitori la marii fumători. 

Studiile epidemiologice au demonstrat ca riscul pentru NBP este direct proporţional cu durata totala a 
obiceiului de a fuma, cu doza cumulativa de ţigarete (număr pachete-an care se calculează inmultind 
numărul de pachete fumate/zi cu numărul de ani de fumat), dar si cu vârsta de incepere a fumatului, 
conţinutul in nicotină al ţigărilor, folosirea ţigărilor fara filtru, gradul inhalării fumului. Vârsta de la care 
creste riscul fumătorilor de a dezvolta cancerul pulmonar este de 40 ani. Un risc crescut ar exista si 
pentru fumătorii pasivi. 

Pana recent, dovezile care legau cauzal fumatul de ţigarete de apariţia NBP erau indirecte, in special 
epidemiologice. S-a stabilit insa, in ultimii ani, prin studii genetice o legătura directa intre tutun si NBP. 
Un metabolit specific al benzopirenului, constituient chimic al fumului de tutun, ar modifica trei loci 
(punct precis de pe un cromozom, unde se găseşte o gena) specifici de pe gena supresoare p53, care 
este anormala la aproximativ 60% din cazurile de NBP. 

Mecanismul precis al carcinogenezei prin tutun este necunoscut; este posibil ca unii constituienti 
chimici ai tutunului sa fie carcinogeni sau cocarcinogeni, impreuna cu alţi factori inductori. Analiza 
chimica a fumuluide tutun a identificat un mare număr de agenţi mutageni si carcinogeni, care se 
găsesc fie in faza particulara a fumului (benzopiren, dibenzantracen, nicotină, catechol, nichel, cadmiu 
etc.) sau in faza sa volatila (hidrazina, clorura de vinii, uretan, formaldehida, urme de nitrosamine etc). 
Carcinogenele din fumul de tutun sunt nu numai absorbite de epitelilul de suprafaţa a cailor aeriene si 
alveolelor, dar sunt de asemenea metabolizate, fiind evidenţiat prin prezenta de mutagene in urina 
fumătorilor. 

2. Psoriazisul - se pare ca fumătorii sunt mai predispusi sa dezvolte psoriazis, o boala inflamatorie 
necontagioasa a pielii care se manifesta prin apariţia unor pete roşiatice si pruriginoase (care 
"mananca"). 

3. Cataracta - Se considera ca tutunul produce/agravează o serie de afecţiuni oculare. Cataracta, boala 
in care cristalinul devine opac si impiedica trecerea razelor luminoase, putandu-se ajunge pana la 
orbire, este cu 40% mai frecventa la fumători. Acest efect este explicat prin doua mecanisme: prin 
iritarea directa a ochilor de către fumul de ţigara si prin eliberarea in plaman de substanţe chimice care 
apoi sunt transportate prin sânge pana la nivelul globilor oculari. Fumatul se asociază si cu 
degenerescenta maculară senila, o boala oculara incurabila provocata de degradarea pârtii centrale a 
retinei (macula Iuţea). Aceasta zona e responsabila de focalizarea imaginilor si ne oferă abilitatea de a 
citi, conduce o maşina, recunoaşte figurile sau culorile si de a vedea detaliile cele mai fine ale 
obiectelor. 

4. Ridurile - Fumatul provoacă o imbatranire prematura a tegumentelor deoarece distruge proteinele 
care conferă elasticitate pielii, micşorează aportul de vitamina A si diminua circulaţia sanguina. 
Fumătorii au o piele uscata, aspra si cu riduri, in special in jurul buzelor si ochilor. 

5. Pierderea auzului - Deoarece fumul de ţigara antrenează apariţia unor placi de aterom pe pereţii 
vaselor de sânge (adică se ingroasa vasele de sânge), cu scăderea irigaţiei sanguine a urechii interne, 
fumătorii isi pot pierde auzul mai curând decât nefumatorii si sunt mai expuşi riscului de surditate 
cauzata de infecţii ale urechii sau de zgomote puternice. De asemenea, fumătorii au un risc de 3 ori 
mai mare de a suferi infecţii ale urechii medii comparativ cu nefumatorii. 

6. Cariile dentare - Fumatul influenţează echilibrul chimic de la nivelul cavităţii bucale provocând 
formarea tartrului dentar si ingalbenirea dinţilor. Exista studii care arata ca fumatul contribuie la 
formarea cariilor. De asemenea, fumătorii au un risc de 1,5 ori mai mare de a-si pierde dinţii. 

7. Bronşita cronica, definita ca inflamatie cronica nespecifica a peretelui bronsic, cu alterarea structurilor ce 
secreta mucus, manifestata clinic prin tuse cu expectoratie, cu evoluţie cronica de minimum trei luni pe an, timp de 
minimum doi ani consecutiv. S-a demonstrat de fapt, ca substanţele iritante conţinute in fumul de ţigara nu numai 
ca irita mucoasa cailor respiratorii, dar si modifica proprietăţile fizice si chimice ale structurilor ciliare, 
producând grave dezechilibre ale mecanismelor mucociliare de epurare, ceea ce presupune reducerea severa a 
posibilităţii plămânilor de a se apară si conserva (pe suprafaţa interioara a traheelor si bronhiilor mari exista nişte 
„perişori" care se numesc cili. Prin mişcarea lor imping spre laringe unii corpi străini de 

mici dimensiuni pătrunşi acolo, cum ar fi de exemplu praful). 



8. Emfizemul pulmonar - In afara cancerului pulmonar, fumatul produce si emfizem, o boala in care 
dilatarea si ruptura alveolelor pulmonare scade capacitatea de preluare a oxigenului si de eliminare a 
dioxidului de carbon. In cazuri extreme, este necesara traheostomia pentru ca pacientul sa poată 
respira: se face o incizie a traheei si aerul e impins in plămâni cu ajutorul unui ventilator. In bronşita 
cronica se formează mucus purulent care se acumulează in bronhii producând tuse. 




ASA ARATA O BUCATA DIN PLĂMÂNUL UNUI PACIENT DECEDAT IN URMA 
DIAGNOSTICULUI DE EMFIZEM PULMONAR 

9. Osteoporoza - monoxidul de carbon, principalul gaz toxic al gazelor de eşapament si al fumului de 
ţigara, este absorbit in sânge mult mai rapid decât oxigenul. De aceea, la marii fumători, capacitatea de 
a transporta oxigenul e redusa cu pana la 15%. Ca urmare, oasele fumătorilor isi reduc densitatea, se 
fracturează mai uşor si au nevoie de mai mult timp pentru a se vindeca in cazul fracturilor (cu pana la 
80% mai mult timp). De asemenea, fumătorii sunt mai predispusi la probleme la nivelul coloanei 
vertebrale. Un studiu a demonstrat ca muncitorii din industrie care fumează au un risc de 5 ori mai mare 
de a ramane cu o durere de spate, după un traumatism. 

10. Bolile cardiace - In lume, bolile cardiovasculare sunt responsabile de 1 din 3 decese. Se cuvine sa 
menţionam, de exemplu, ca fumatul este cauza a peste 26-30 % din decesele datorate bolilor 
cardiovasculare si s-a dovedit de altfel ca unii compuşi volatili ai tutunului, precum monoxidul de 
carbon, nicotină, oxidul de azot sau gudronul pătrund in alveolele pulmonare, de unde sunt absorbite in 
fluxul sanguin. Fumatul determina, de fapt, creşterea cu peste 200-400 % a riscului de infarct miocardic 
acut si de AVC (accident vascular cerebral) deoarece nicotină pătrunde in sânge si determina creşterea 
TA (tensiunea arteriala) si accelerarea frecventei bătăilor inimii, ceea ce inseamna ca inima suporta o 
activitate si presiune mult mai intense. Fumatul e unul din cei mai importanţi factori de risc pentru 
dezvoltarea bolilor cardiovasculare. Aceste afecţiuni omoară intr-un an mai mult de 1.000.000 oameni in 
tarile in curs de dezvoltare. Bolile cardiovasculare legate de fumat provoacă anual mai mult de 600.000 
decese in tarile dezvoltate. 

11. Ulcer gastric - Fumatul scade rezistenta organismului la bacteria numita Helicobacter pylori, 
asociata cu UG (ulcer gastric). De asemenea, scade capacitatea stomacului de a neutraliza acizii care 
pot apoi eroda straturile peretelui gastric. Deci UG e mai greu de tratat la fumători, iar riscul de recidiva 
e mai mare. Incriminarea fumatului in ulcerogeneza este categoric concludenta deoarece acesta este 
asociat cu incidenţa crescută a ulcerului iar frecventa acestuia la fumători se corelează pozitiv cu 
durata fumatului. In plus, s-a dovedit ca la fumători vindecarea ulcerului este intarziata si recurentele 
sunt mult mai frecvente decât la nefumatori. Fumatul intervine prin anularea mecanismelor inhibitorii 
ale secreţiei acide gastrice si scăderea secreţiei alcaline pancreatice. 

12. Colorarea degetelor - Gudronul (tarul) din fumul de ţigara se acumulează in pielea degetelor si in 
zona unghiilor de unde si tenta galbui-maronie specifica. 

13. Cancerul de col uterin si avortul spontan - In afara creşterii riscului de cancer al colului uterin, 
fumatul provoacă probleme de fertilitate la femei si complicaţii in timpul sarcinii si a naşterii. Fumatul 
pe parcursul sarcinii creste riscul ca nou născutul sa aibă o greutate mica la naştere si probleme de 
sănătate in viitor. La fumătoare pierderea sarcinii e de 2-3 ori mai frecventa, ca si naşterea prematura, 
de feti morţi, din cauza privării de oxigen a fătului si anomaliilor placentare produse de monoxidul de 



carbon si de nicotină din fumul de ţigara. De asemenea, sindromul de moarte subita a nou născutului se 
asociază cu consumul de tutun. In plus, prin scăderea nivelului estrogenilor, fumatul poate induce 
instalarea prematura a menopauzei. Când nicotină este inhalata in plămâni, fluxul sangvin preia aceasta 
substanţa si o transporta către ţesuturi intr-un interval de zece secunde. Atât in cazul femeilor, cat si al 
bărbaţilor, răspândirea tuturor afecţiunilor respiratorii cronice este strâns legata de obiceiul fumatului. 
Este un fapt cunoscut ca fumatul poate afecta anumite aspecte ale sexualităţii feminine. Fumatul a mai 
mult de o jumătate de pachet de tigari pe zi este asociat cu un număr ridicat de cazuri de infertilitate. 
Ciclul menstrual neregulat are o cota ridicata printre fumătoare, numărul potenţial de ani fertili este 
redus, iar menopauza survine mai devreme. Numărul de cazuri de femei bolnave de cancer pulmonar 
este mult crescut de când si numărul fumătoarelor este in creştere. Copiii născuţi din mame fumătoare 
cântăresc in medie cu 300 de grame mai puţin decât cei ai unei nefumatoare. Acest fapt este unul foarte 
important, deoarece greutatea la naştere este importanta pentru evoluţia ulterioara a copilului. Se pare 
ca aceasta scădere a greutăţii la naştere este legata de cantitatea mai mica de oxigen pe care fătul o 
primeşte intrauterin. Un alt efect este acela al creşterii riscului de avort spontan. De fapt, acest risc este 
dublu in cazul fumătoarelor. Exista, de asemenea, o mare varietate de complicaţii posibile in timpul 
sarcinii si al travaliului (ex. risc de hemoragii si de naştere prematura). De asemenea, exista o legătura 
certa intre fumat si cazurile de moarte subita a nou-nascutilor. Copiii născuţi din mame fumătoare se 
pot dezvolta mult mai lent, sunt predispusi disfunctiilor cerebrale, pot avea o dezvoltare psihica 
defectuasa si un coeficient de inteligenta sub medie. Chiar daca fumatul nu produce in mod obligatoriu 
malformaţii ale fătului/copilului, el reprezintă un factor de risc ce poate fi evitat si responsabilitatea 
mamei in acest caz este, intr-adevar, mare. 

14. Afectarea spermei - Fumatul poate altera sperma si implicit ADN-ul prezent la nivelul 
spermatozoizilor, putând astfel provoca avorturi spontane si anomalii congenitale. Unele studii au 
demonstrat ca riscul de cancer e mult mai mare la copilul al cărui tata fumează. Totodată, fumatul 
reduce numărul spermatozoizilor si ingreuneaza circulaţia sângelui la nivelul penisului, ceea ce poate 
duce la tulburări de dinamica sexuala (probleme de potenta). Infertilitatea de cuplu e mai frecventa in 
rândul fumătorilor. 

15. Boala Buerger (trombangeita obliteranta) - aceasta boala e o inflamatie a arterelor, venelor si 
nervilor, localizata in special la nivelul membrelor inferioare si in care se produce o reducere a 
circulaţiei sanguine. Daca nu e tratata adecvat poate evolua către gangrena, necesitând amputarea 
zonei afectate. 

In concluzie, fumatul este o cauza majora a morbidităţii si mortalităţii, ceea ce reclama organizarea 
unor ample campanii educaţionale pentru conştientizarea oamenilor asupra pericolelor care ii ameninţa 
pe fumători si nefumatori deopotrivă. 




http://www.parohiamacin4.org/pacatul_fumatului.htm 



